open-index/open-wikipedia-markdown huggingface dataset:
Vlajka Japonska

thumb|Vlajka Japonska
**Vlajka** Japonska ma názov hi-no-maru (slnečný kotúč) a bola pôvodne používaná šogunmi domu Tokugawu. V roku 1854 sa stala národným symbolom a v roku 1870 bola potvrdená zákonom. 

Je to biely list s červeným kruhovým poľom, ktoré je najčastejšie uprostred vlajky (niekedy je posunuté bližšie k žrdi). Biela je japonská národná farba a vyjadruje čistotu a poctivosť a červený kotúč je symbolom slnka. Jeho farba je symbolom náruživosti, úprimnosti a nadšenia.

## Galéria

Obrázok:Flag of the Japan Self-Defense Forces.svg|Súčasná vojenská vlajka Japonska
Obrázok:Flag of the Japanese Emperor.svg|Súčasná vlajka cisára Japonska
Obrázok:Naval Ensign of Japan.svg|Námorná vlajka Japonskej cisárskej armády (1889 – 1947) a vlajka Japonských námorných sebe obranných síl od 1954


## Iné projekty

Japonsko
Kategória:Japonsko
Saintgermainská zmluva (1919, veľká)

thumb|Územné rozdelenie Rakúsko-Uhorska po 1. svetovej vojne
**Saintgermainská zmluva** alebo **Saintgermainská mierová zmluva** (celým názvom *Mierová zmluva medzi mocnosťami spojenými i združenými a Rakúskom, podpísaná v [[Saint-Germain-en-Laye (mesto)|Saint-Germain-en-Laye]] dňa 10. septembra 1919*) je mierová zmluva podpísaná 10. septembra 1919 medzi štátmi Dohody a ich spojencami (vrátane Česko-Slovenska) na jednej strane a Rakúskom na druhej strane. Deklarovala zrušenie Rakúsko-Uhorska a vytvorenie nových hraníc Rakúska. Zmluva je súčasť versaillského systému.

Rakúska republika musela uznať suverenitu Česko-Slovenska a Srbsko-chorvátsko-slovinského štátu (neskoršej veľkej Juhoslávie). Text zmluvy vymedzil hranice Rakúskej republiky v porovnaní s hranicami bývalej rakúskej časti Rakúsko-Uhorska tak, že Srbsko-chorvátsko-slovinskému štátu pripadla časť Štajerska a Korutánska, Slovinsko, Dalmácia, Bosna a Hercegovina (a Chorvátsko). Maďarsku nepripadol Burgenland, pripadol Rakúsku, ale Maďarské regentstvo si vymohlo plebiscit, ktorý značil získanie Šoprone pre maďarskú stranu. Poľsku pripadol Halič, Rumunsku Bukovina, Taliansku Južné Tirolsko, Istria, Gorica, Česko-Slovensku Čechy, Morava (a západné Slovensko a – v čl. 53 – Podkarpatská Rus). Dohoda získala rakúske obchodné loďstvo. Rakúska armáda nesmela mať viac ako 30 000 mužov. Rakúsku bolo zakázané pripojiť sa "priamo či nepriamo" k Nemecku, preto bol aj dovtedajší povojnový názov nového Rakúska „Deutschösterreich“ (Nemecké Rakúsko) zmenený na „Rakúsko“. 

Zmluva bola uverejnená v Zbierke zákonov pod č. 508/1921 Sb. Z ustanovení zmluvy vychádzala aj česko-slovenská ústava z roku 1920.

## Pozri aj
* Versaillská zmluva (1919)
* Trianonská mierová zmluva

## Iné projekty

## Externé odkazy
* Anglický text zmluvy

Kategória:Dejiny Slovenska
Kategória:Dejiny Rakúska
Kategória:Dejiny Česko-Slovenska
Kategória:Medzinárodné zmluvy
Kategória:Dôsledky prvej svetovej vojny
ATC kód B

**ATC kód B** označuje lieky ovplyvňujúce krv a krvotvorné orgány.

## Podkategórie
* B01 - Antikoagulanciá, antitrombotiká
* B02 - Antihemoragiká
* B03 - Antianemiká
* B04 - Hypolipidemiká
* B05 - Krvné náhrady a perfúzne roztoky
* B06 - Iné hematologické látky

## Pozri aj
* Anatomicko-terapeuticko-chemický klasifikačný systém

Kategória:Liečivá
Kategória:ATC B – Krv a krvotvorné orgány
ATC kód C

**ATC kód C** označuje lieky pôsobiace na kardiovaskulárny systém.

## Podkategórie
* C01 - Kardioterapia
* C02 - Antihypertenzíva
* C03 - Diuretiká
* C04 - Periférne vazodilatanciá
* C05 - Vazoprotektíva, venofarmaká
* C07 - Betablokátory
* C08 - Blokátory vápnikových kanálov
* C09 - Prípravky pôsobiace na renín-angiotenzínový systém
* C10 - Hypolipidemiká
## Pozri aj
* Anatomicko-terapeuticko-chemický klasifikačný systém

Kategória:Liečivá
Kategória:ATC C – Kardiovaskulárny systém
ATC kód D

**ATC kód D** označuje lieky určené na liečbu ochorení kože.

## Podkategórie
* D01 - Antimykotiká pre dermatológiu
* D02 - Emolienciá a protektíva
* D03 - Prípravky na liečbu rán a vredov
* D04 - Antipruriginóza
* D05 - Antipsoriatiká
* D06 - Antibiotiká a chemoterapeutiká pre dermatlógiu
* D07 - Kortikosteroidy, dermatologické prípravky
* D08 - Antiseptiká a dezinficienciá
* D09 - Liečivé obväzy
* D10 - Prípravky proti akné
* D11 - Iné dermatologické prípravky
## Pozri aj
* Anatomicko-terapeuticko-chemický klasifikačný systém

Kategória:Liečivá
Kategória:D - Dermatologiká
Fénix (vták)

thumb|250px|Vták Fénix.
**Fénix** je mýtický vták gréckej mytológie.

Podľa Herodota tento tvor nepotrebuje žiadnu potravu, ale žije iba zo vzduchu a rannej vlahy. Jeho domov leží na východe, v krajine podobnej raju, kde si stavia hniezdo. V každej dobe žije na svete práve jeden Fénix. Jeho perie má zlatisto-červenú farbu, ale po čase stráca svoj lesk ako Fénix starne. Keď uplynie 540 rokov (alebo podľa iných zdrojov 1461 rokov), Fénix si postaví z vonných korení hranicu na najvyššom strome a tú vychádzajúce slnko zapáli. Starý Fénix na hranici zhorí, ale o tri dni z popola vylezie červík, ktorý sa cez noc premení na nového krásneho vtáka. Mladý Fénix vyrobí zo zvyšku popola vajce, ktoré odnesie na oltár chrámu v egyptskom One.

Etymológia gréckeho pomenovania Fénix je spojená s troma významami - červenou farbou, Feníciou (Grékmi nazývanou Červená zem) a datľovým stromom. Herodotos však našiel predobraz pre svojho Fénixa pravdepodobne v egyptskom slnečnom vtákovi Bennu, o ktorom sa dozvedel od egyptských kňazov v meste On (Helipolis).

## Fénix ako symbol
Vták Fénix bol súčasťou vlajky počas bojov za oslobodenie Grécka proti Osmanom (Turecko) v rokoch 1828-1832, ako symbol znovuzrodenia Grécka.
Stal sa symbolom a bola po ňom pomenovaná jedna časť Harryho Pottera

## Pozri aj
* mytologický vták
* Bennu - fénix v egyptskej mytológii
* Huma - fénix v perzskej mytológii
* Fengchuang - fénix v čínskej mytológii
* Harry Potter a Fénixov rád- film
* Harry Potter a Fénixov Rád-kniha

## Iné projekty

Kategória:Mýtické živočíchy
Kategória:Bájne tvory gréckej mytológie
ATC kód G

**ATC kód G** označuje pohlavné hormóny a lieky pôsobiace na vylučovaciu a rozmnožovaciu sústavu.

## Podkategórie
* G01 - Gynekologické antiinfektíva a antiseptiká
* G02 - Iné gynekologiká
* G03 - Pohlavné hormóny a modulátory genitálneho systému
* G04 - Urologiká

## Pozri aj
* Anatomicko-terapeuticko-chemický klasifikačný systém

Kategória:Liečivá
Kategória:G - Urogenitálny trakt a pohlavné hormóny
ATC kód H

**ATC kód H** označuje hormóny na systémové použitie, okrem pohlavných hormónov.

## Podkategórie
* H01 - Hypofyzárne a hypotalamické hormóny a analógy
* H02 - Kortikosteroidy na systémové použitie
* H03 - Terapia štítnej žľazy
* H04 - Pankreatické hormóny
* H05 - Homeostáza vápnika

## Pozri aj
* Anatomicko-terapeuticko-chemický klasifikačný systém

Kategória:Liečivá
Kategória:H - Hormóny na systémové použitie, okrem pohlavných hormónov
ATC kód J

**ATC kód J** označuje antiinfektíva (protiinfekčné lieky) na systémové použitie.

## Podkategórie
* J01 - Antibakteriálne liečivá na systémové použitie
* J02 - Antimykotiká na systémové použitie
* J04 - Antituberkulotiká a antileprotiká
* J05 - Antivirotiká na systémové použitie
* J06 - Imunitné séra a imunoglobulíny
* J07 - Vakcíny

## Pozri aj
* Anatomicko-terapeuticko-chemický klasifikačný systém

Kategória:Liečivá
Kategória:J - Antiinfektíva na systémové použitie
Vlajka Nemecka

thumb|Vlajka Nemecka
**Vlajka [[Nemecko|Nemecka]]** pozostáva z troch vodorovných pruhov farieb čierna, červená a zlatá. Existuje od roku 1949.

## História vlajok Nemecka
V roku 1871, keď sa po vyhranej vojne s Francúzskom, spojil Severonemecký spolok s ostatnými nemeckými štátmi do jednotného Nemecka pod vládou pruskej dynastie, stala sa vlajkou tohto útvaru trikolóra používaná už od roku 1866 Severonemeckým spolkom (čierna a biela boli farby pruské, červená potom reprezentovala hanzové mesta). Po vzniku republiky sa od 11. 8. 1919 začali vztyčovať v Nemecku vlajky čierno-červeno-žlté, ktoré sa používali už od tridsiatych rokov 19. storočia. Frankfurtský snem (1848) ich dokonca vyhlásil za oficiálne. V roku 1850 ich však zakázal pruský kráľ. Adolf Hitler sa 13.3.1933 vrátil k vlajke cisárskej, spolu s ňou sa ale mohla vztyčovať vlajka NSDAP, tá sa tiež stala 15.9.1935 jedinou nemeckou vlajkou. V septembri 1949 vyhlásená NSR, rovnako tak ako o mesiac neskôr NDR sa vrátili k farbám čierno-červeno-žltej. V NDR bola však vlajka ako taká zavedená až zákonom z roku 1955 (potom čo NDR získala plnú štátnu suverenitu zmluvou so ZSSR). Pre rozlíšenie vlajok oboch štátov, ktoré navyše patrili k znepriateleným táborom, pridala NDR v roku 1959 na svoju vlajku štátny znak. Po zjednotení Nemecka v roku 1990 vlaje prostá čierno-červeno-žltá trikolóra opäť v celom Nemecku.

## Stručná história Nemecka
* 1871-1918 cisárstvo
* 1918-1933 republika
* 1933-1945 fašistická diktatúra
* 1945-1949 spojenecká okupácia Nemecka
* 1949 vyhlásenie Nemecká demokratická republika a Nemecká spolková republika
* 1990 zjednotenie Nemecka

## Galéria

Obrázok:Flag of Germany (state).svg|Súčasná služobná vlajka Nemecka 
Obrázok:Naval Ensign of Germany.svg|Súčasná námorná vlajka Nemecka
Obrázok:Flag of the German Empire.svg|Vlajka Severonemeckej federácie (1867-1871) a Nemeckej ríše (1871–1918)
Obrázok:Flag_of_Germany_(3-2_aspect_ratio).svg|Vlajka Nemeckej ríše (Weimarská republika) (1919–1933) a Nemeckej spolkovej republiky (1949–1959)
Obrázok:Flag of Germany 1933.svg|Vlajka Nemeckej ríše (tzv. Tretej ríše), od r. 1943 Veľkonemeckej ríše, Národná vlajka (1933–1945) a obchodná vlajka (1935–1945) 
Obrázok:Flag of East Germany.svg|Vlajka Nemeckej demokratickej republiky
Obrázok:Flag of NVA (East Germany).svg |Nationale Volksarmee (*Národná ľudová armáda*, *NVA*) NDR


## Iné projekty

Nemecko
Kategória:Nemecko
Vladimir Andrejevič Baranov

**Vladimir Andrejevič Baranov** (* 1872 – † 1942) bol ruský astronóm, riaditeľ observatória v Kazani. Zostavil katalógy premenných hviezd, pozoroval asteroidy, kométy a dvojhviezdy.

Kategória:Narodenia v 1872
Kategória:Úmrtia v 1942
Kategória:Ruskí astronómovia
Kategória:Absolventi Petrohradskej štátnej univerzity
Saintgermainská zmluva

**Saintgermainská zmluva** môže byť:
*Saintgermainská zmluva 1919:
**vlastná Saintgermainská zmluva, pozri Saintgermainská zmluva (1919, veľká)
**tzv. menšia Saintgermainská zmluva, pozri Saintgermainská zmluva (1919, menšia)
*Saintgermainský mier (viacero)
*zmluva z 29. marca 1632, ktorou Anglicko vrátilo Francúzsku Quebec, pozri Saintgermainská zmluva (1632)
Saintgermainská zmluva (1919, menšia)

Tzv. **Menšia saintgermainská zmluva** (celým názvom *Zmluva medzi čelnými  mocnosťami spojenými i združenými a Česko-Slovenskom*) podpísaná v Saint-Germain-en-Laye dňa 10. septembra 1919) je zmluva medzi štátmi Dohody a jej spojencami, a Česko-Slovenskom, podpísaná v ten istý deň a na tom istom mieste ako Saintgermainská mierová zmluva. Upravuje predovšetkým postavenie národnostných menšín v Česko-Slovensku a obchodné záležitosti. Osobitne sa venuje (žiadanému) autonómnemu postaveniu Podkarpatskej Rusi. Je súčasťou versaillského systému. 

Bola uverejnená v Zbierke zákonov pod č. 508/1921. Z ustanovení zmluvy vychádzala aj česko-slovenská ústava z roku 1920.

## Externé odkazy
*Text zmluvy ako bol uverejnený v Zbierke zákonov v roku 1921

Kategória:Medzinárodné zmluvy
Barlowova šošovka

thumb|Lúč svetla bez (červený) a s (zelený) Barlowovou šošovkou
**Barlowova šošovka** je rozptylka vložená medzi objektív a okulár. Predlžuje ohniskovú vzdialenosť objektívu 

## Pozri aj

* šošovka

Kategória:Šošovky
Saintgermainská mierová zmluva

**Saintgermainská mierová zmluva** môže byť:
* saintgermainský mier
* Saintgermainská zmluva (1919, veľká)
* Saintgermainská zmluva (1919, menšia)
Vlajka Indonézie

thumb|Vlajka Indonézie

**Vlajka Indonézie** pozostáva z dvoch vodorovných pruhov, červeného a bieleho. Červeno-biela vlajka viala už v rokoch 1293 – 1475 v madjapahitskom cisárstve. Jej farby boli podmienené ľahko dosiahnuteľným materiálom – bielou bavlnenou látkou a červeným farbivom získavaným z morských mäkkýšov. Spojujú v sebe taktiež párové pojmy nebo – zem, statočnosť – čistota, sloboda – spravodlivosť.

Vlajka sa v roku 1922 stala symbolom partizánov bojujúcich proti holandskej okupácii a v roku 1945, resp. 1949, bola prehlásená za vlajku národnú. Má rovnaké farby ako vlajka Monaka.

## Iné projekty

Indonézia
Kategória:Indonézia
Vlajka Čadu

thumb|Vlajka Čadu
**Vlajka [[Čad]]u** je modro-žlto-červená trikolóra vznikla podľa francúzskeho vzoru, ale v iných farbách, v ich slede bola africká zelená nahradená modrou. Tá pripomína oblohu, nádej, poľnohospodárstvo, úrodný juh štátu a jeho rieky, žltá slnko a sever zeme, ktorý je púšťou, červená pokrok, jednotu a pripravenosť ľudu obetovať sa za vlasť. Vlajka bola zavedená roku 1959.

## Iné projekty

Čad
Kategória:Čad
Vlajka Rumunska

thumb|Vlajka Rumunska

**Vlajka [[Rumunsko|Rumunska]]** má tri zvislé pruhy - tmavomodrý, žltý a červený. Národné farby sa objavujú už roku 1834. Pomer súčasnej rumunskej vlajky je 2 : 3.

## Symbolika
* Červená symbolizuje územie Moldavska, je farbou rumunskej jednoty
* Modrá a žltá predstavuje Valašsko

Inokedy sa táto vlajka vykladá ako prosté prevedenie farieb znaku valašských kniežat. Po roku 1878 sa farby rumunskej zástavy vykladali tak, že modrá je symbolom šťastného neba, žltá predstavuje nerastné bohatstvo krajiny a červená statočnosť jej ľudu.

Vlajka symbolizuje tri historické provincie Rumunska:
* Transylvánia - modrá
* Rumunské kniežatstvo (Ţara Românescâ, Munteansko) - žltá
* Moldavsko - červená

Tvar rumunskej zástavy symbolizuje silné pro-francúzske tradície Rumunska, tzv. rumunský nacionalizmus.

## História vlajky
Súčasná rumunská vlajka vznikla v roku 1848 spojením farieb Valašska a Moldavska - provincii, ktoré v roku 1861 vytvorili Rumunsko. V roku 1867 bol na žltý pruh umiestnený rumunský štátny znak. Bol mnohokrát modifikovaný a v roku 1948 ho nahradil komunistický znak. Po páde diktátorského režimu Nicolae Ceauşesca v roku 1989 ho z vlajky odstránili. Zástava bola zavedená 29. decembra 1989.

Rumunská vlajka mala tiež najprv vodorovné pruhy, až roku 1866 sa ustálila úprava vertikálna podľa vzoru trikolóry francúzskej. Keď bola na berlínskom kongrese v roku 1878 potvrdená nezávislosť Rumunska, bola uznaná aj jeho doterajšia vlajka.

## Galéria

Súbor:Flag of the United Principalities of Romania (1862 - 1866).svg|Neoficiálna valašská vlajka (~1840 – 1848)
Súbor:Flag of Wallachian Revolution of 1848, horizontal stripes.svg|Vlajka Valašskej revolúcie z roku 1848
Súbor:Flag of Wallachian Revolution of 1848, vertical stripes.svg|Vlajka Valašskej revolúcie z roku 1848
Súbor:Flag of the United Principalities of Wallachia and Moldavia (1859 - 1862).svg|Vlajka Zjednotených kniežatstiev Moldavska a Valašska (1859 – 1861)
Súbor:Flag of the United Principalities of Romania (1862 - 1866).svg|Vlajka Zjednotených kniežatstiev Moldavska a Valašska (1861) a Zjednotených rumunských kniežatstiev (1861 – 1866)
Súbor:Flag of Romania.svg|Vlajka Rumunska (1866 – 1881) a Rumunského kráľovstva (1881 – 1947)
Súbor:Flag of Romania (January-March 1948).svg|Rekonštruovaná podoba vlajky Rumunskej ľudovej republiky z roku 1948
Súbor:Flag of Romania (1948-1952).svg|Vlajka Rumunskej ľudovej republiky (1948 – 1952)
Súbor:Flag of Romania (1952-1965).svg|Vlajka Rumunskej ľudovej republiky (1952 – 1965)
Súbor:Flag of Romania (1965-1989).svg|Vlajka Rumunskej socialistickej republiky (1965 – 1989)
Súbor:Romania flag 1989 revolution.svg|Vlajka s vystrihnutým znakom používaná počas revolúcie v roku 1989
Súbor:Flag of Romania.svg|Súčasná vlajka Rumunska (1989 – súčasnosť)


## Iné projekty

Rumunsko
Kategória:Štátne symboly Rumunska
Vlajka Bulharska

thumb|Vlajka Bulharska.

**Vlajka [[Bulharsko|Bulharska]]** je obdĺžnik tvorený tromi vodorovnými pruhmi – bielym, zeleným a červeným, – ktorých pomer je 3:5. Zástava bola zavedená 22. novembra 1990.

## Symbolika farieb
Hoci sú farby na vlajke založené na panslavistickej tradícii, hovorí sa, že:
* biela má symbolizovať slobodu
* červená udatnosť ľudí a krv bulharského národa vyliatu za slobodu
* zelená symbolizuje zelené pohoria tejto krajiny

## História vlajky
Pod tureckou nadvládou Bulharsko nemalo štátnu zástavu. Počas národnooslobodzovacích bojov koncom 19. storočia sa začali používať vlajky s rôznymi variáciami farieb. Vlajka pôvodne niesla panslovanské farby (biela, modrá, červená). Prostredný pruh bol modrý a vlajka bola podobná vlajke Ruska. V tom čase bolo navrhnuté horizontálne zoradenie trikolóry práve na jej základe. Po získaní nezávislosti Bulharska v roku 1878 bol prostredný pruh nahradený zeleným vzhľadom na poľnohospodársky charakter Bulharska.

V roku 1990 bol kvôli komunistickým symbolom z horného rohu odstránený znak leva obklopeného vencom obilných klasov a červenou hviezdou nad hlavou s ozubeným kolieskom. Päťramenná hviezda mala predstavovalo komunizmus a ozubené koliesko bolo symbolom industrializácie. Obilné klasy predstavovali poľnohospodárske zameranie krajiny. Pod týmto znakom bola stuha s rokmi 681, kedy bol založený prvý bulharský štát a 1944, kedy sa k moci dostala komunistická strana.

## Galéria

Obrázok:Naval Ensign of Bulgaria.svg|Súčasná námorná vlajka Bulharska.
Obrázok:Naval Jack of Bulgaria.svg|Súčasná námorná a vojenská vlajka Bulharska.
Obrázok:Flag of Bulgaria (1878-1944).svg|Vlajka Bulharska (1878 – 1944).
Obrázok:Flag of bulgarian national minority in Serbia.gif|Vlajka bulharskej menšiny žijúcej v Srbsku.
Obrázok:Flag of Albania (1939).svg|Vlajka Bulharska používané pre menšiny v Albánsku.


## Iné projekty

Bulharsko
Kategória:Bulharsko
Vlajka Holandska

thumb|Vlajka Holandska

**Vlajka [[Holandsko|Holandska]]** má tri vodorovné pruhy vo farbách červenej, bielej a modrej. Pochádza z doby povstania holandských protestantských provincií proti španielskej nadvláde pod vedením princa Viliama Oranžského. O jeho vlajke – niekedy iba oranžová, ale väčšinou oranžová, biela a modrá – sa prvýkrát hovorí roku 1572. Po oslobodení siedmich severných provincií zo španielskeho obkľúčenia a vytvorení Republiky spojeného Holandska (1581) sa tzv. „princova vlajka“ v livrejových farbách oranžského domu používala ako symbol generálnych stavov spoločne s vlajkou so znakom Slobodného Holandska, od roku 1597 bola zavedená ako jediná holandská vlajka. Okolo roku 1630 a hlavne po roku 1648, kedy Španielsko uznalo holandskú nezávislosť, bol pre lepšiu viditeľnosť na mori (hlavne však z politických dôvodov) oranžový pruh nahradený červeným (v roku 1796 bolo používanie oranžovej farby výslovne zakázané).

Holandská vlajka ako prvá republikánska trikolóra na svete a ako symbol slobody bola vzorom všetkých ďalších trikolór, teda aj francúzskej, a bola podľa nej vytvorená aj ruská vlajka. Keď sa totiž ruský cár Peter Veľký vrátil zo svojho pobytu v Holandsku, použil tu nadobudnuté skúsenosti pri budovaní vlastného námorného loďstva a podľa holandského vzoru navrhol aj ruskú obchodnú vlajku, zmenil akurát poradie farieb vodorovných pruhov na trikolóru bielo-modro-červenú. Tá sa potom stala aj ruskou štátnou a národnou vlajkou. V panslavistickej ére minulého storočia si podľa nej tvorili dosiaľ neslobodné slovanské národy vlastné vlajky, niekedy bez zmien, inokedy s úpravami. Prví boli v roku 1835 Srbi, potom nasledovali Čiernohorci(1992 – 2004), Chorváti, Slovinci, Slováci a Bulhari (tu bol modrý pruh nahradený zeleným). Tak holandská vlajka nepriamo ovplyvnila aj vlajky niektorých slovanských národov.

## Galéria

Obrázok:Prinsenvlag.svg|Holandská tzv. „princova vlajka“


## Iné projekty

Holandsko
Kategória:Holandsko
Baran

**Baran** môže byť:
* samec ovce, pozri ovca
* plemeno domáceho králika, pozri baran (králik)
* súhvezdie, pozri Baran (súhvezdie)
* astrologické znamenie, pozri Baran (znamenie)
* vo vojenstve: veľký klát na búranie hradieb a múrov, pozri baran (vojenstvo)
* v stavebníctve: baranidlo alebo len jeho predná časť
* v strojárstve: pracovná (pohybujúca sa), časť buchara, kovacieho lisu a podobne
* drevený alebo železný klát s rukoväťami na utĺkanie skyprenej zeme
* hlupák
* sídlo:
** niekoľko osád v Rusku
** v Poľsku:
*** Baran (Lublinské vojvodstvo)
*** Baran (Svätokrížske vojvodstvo)
* priezvisko pozri Baran (priezvisko), napr.:
** Ali Baran (* 1956), turecký spevák kurdského pôvodu
** Ján Baran (1918 – 1962), slovenský hudobný skladateľ
** Martin Baran (* 1988), slovenský futbalista
** Miroslav Baran (1950 – 2009), slovenský spevák ľudových piesní
** Paul Baran (* 1926), vynálezca USA
** Paul A. Baran (1910 – 1964), ekonóm USA
** Pavel Baran (* 1957), český filozof
** Stanisław Baran, poľský futbalista
** Witold Baran (* 1939), poľský atlét
** Daniela Baranová, slovenská historička
** Kristina Baranová (* 1967), nemecká operná speváčka
** Ria Baranová (1922 – 1986), nemecká krasokorčuliarka
Vlajka Estónska

thumb|Vlajka Estónska

**Vlajka [[Estónsko|Estónska]]** je horizontálna trikolóra troch farieb, modrej, čiernej a bielej. Pomer strán vlajky je 7:11.

## Symbolika farieb
Symbolika farieb estónskej zástavy sa interpretuje rôzne:
* modrá (lojalita, obloha, more a jazerá, ľudové kroje)
* čierna (útlak v minulosti, zem, história, tradičný sedliacky kabátec)
* biela (cnosť, boj za slobodu, sneh, krajina, farba brezovej kôry na snehu)

## História vlajky
Trikolóru zaviedli študenti v roku 1881 počas povstaní proti okupačným cárskym vojskám.
Po vyhlásení nezávislosti Estónska v roku 1918 bola zavedená modro-čierno-biela vlajka. Po obsadení krajiny vojskami Sovietskeho zväzu 21. júna 1940 bola vlajka nahradená červenou vlajkou s nápisom *ENSV*. Tá bola vystriedaná 6. februára 1953 novou vlajkou. Opätovné používanie vlajky z roku 1918 bolo povolené 23. júna 1988, charakter štátnej vlajky však mala aj naďalej vlajka *ESSR*. Až 8. mája 1990, tesne pred vyhlásením samostatnosti, sa modro-čierno-biela trikolóra opäť stala štátnou vlajkou Estónska.

## Galéria

Obrázok:Flag of the Estonian Soviet Socialist Republic.svg|Vlajka Estónskej SSR (Estónskej sovietskej socialistickej rep.) (1953 – 1990)
Obrázok:Naval Ensign of Estonia.svg|Estónska námorná vlajka
Obrázok:Flag of the President of Estonia.svg|Estónska prezidentská vlajka


## Iné projekty

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*

Estónsko
Kategória:Estónsko
Vlajka Gabonu

thumb|Súčasná vlajka Gabonu
**Vlajka [[Gabon]]u** je trikolóra s vodorovnými pruhmi vo farbe zelenej, žltej a modrej, symbolizujúca rovník prechádzajúci medzi zelenými tropickými lesmi a modrými vodami mora; žltá však predstavuje i slnko. Vlajka sa užíva od roku 1959, do vyhlásenia nezávislosti v roku 1960 mala však v ľavom hornom rohu francúzsku trikolóru a pruhy boli v pomere 2:1:2.

## Galéria

Súbor:Flag of Gabon 1959-1960.svg|Vlajka Gabonu v r. 1959 – 1960


## Iné projekty

Gabon
Kategória:Gabon
Konzervatívne rozšírenie

Teória T_{2} je **konzervatívnym rozšírením** teórie T_{1} ak sú splnené nasledujúce tri podmienky:
*jazyk teórie T_{2} je nadjazykom jazyka teórie T_{1},
*všetky formule dokázateľné v T_{1} sú dokázateľné aj v T_{2},
*všetky formule v jazyku teórie T_{1} ktoré sú dokázateľné v teórii T_{2} sú dokázateľné aj v teórii T_{1}.
Voľne povedané, konzervatívne rozšírenie teórie je také jej rozšírenie ktoré ju neobohatí o žiadnu novú teorému sformulovateľnú v jej jazyku.

## Vzťah k bezospornosti
Pojem konzervatívneho rozšírenia hrá v logike doležitú úlohu hlavne kvôli platnosti nasledujúceho tvrdenia:

**Veta:** Konzervatívne rozšírenia bezosporných teórií sú bezosporné.

Keďže konzervatívnymi rozšíreniami nemožno vniesť do teórií nové spory, možno pomocou nich konštruovať rozsiahle bezosporné teórie: z preukázateľne bezospornej teórie T_{0} sa konzervatívnym rozšírením konštruuje bezosporná teória T_{1} z nej T_{2} atď.

Kategória:Matematická logika
Vlajka Arménska

thumb|Vlajka Arménska

**Vlajka** Arménska má podobu troch rovnako širokých vodorovných pruhov: červeného, modrého a oranžového. Podobu vlajky prijala Najvyššia rada Arménska v zákone o štátnej vlajke Arménskej republiky z 24. augusta 1990. Jej farby sú identické s prvou arménskou vlajkou používanou v rokoch 1918 – 1920, odlišuje sa akurát pomerom strán.

Červená farba symbolizuje krv Arménov padlých v boji za nezávislosť a kresťanstvo, modrá farba je farbou neba a oranžová symbolizuje prírodné bohatstvo a blahobyt. Existuje i mnoho iných interpretácií významu farieb, väčšina z nich však nemá reálny základ. Táto vlajka slúžila najprv ako národný symbol počas krátkeho obdobia nezávislosti po prvej svetovej vojne. Po vzniku Arménskej SSR bola vlajka nahradená vlajkou štandardného sovietskeho vzoru. Trikolóra bola znovu navrátená po rozpade Sovietskeho zväzu v roku 1991.

## Historické vlajky Arménska

Obrázok:Flag of the Transcaucasian Federation.svg|Vlajka Zakaukazskej demokratickej federatívnej republiky (1918)
Obrázok:Flag of the First Republic of Armenia.svg|Vlajka Arménskej demokratickej republiky (1918 – 1922)
Obrázok:Flag of Transcaucasian SFSR.svg|Vlajka Zakaukazskej SFSR (Sovietskej federatívnej socialistickej rep.) (1922 – 1936)
Obrázok:Flag of Armenian SSR.svg|Vlajka Arménskej SSR (Sovietskej socialistickej rep.) (1952 – 1990)


## Iné projekty

Arménsko
Kategória:Arménsko
Trikolóra

right|thumb|Vlajka Holandska

**Trikolóra** je vlajka pozostávajúca z troch farieb, obyčajne usporiadaných do rovnako širokých pruhov horizontálne alebo vertikálne. Medzi prvé trikolóry, ktoré sa dodnes používajú, patrí vlajka Holandska, medzi prvé vertikálne trikolóry patrí vlajka Francúzska.

Kategória:Vlajky
Vlajka Francúzska

náhľad|Vlajka Francúzska

**Vlajka [[Francúzsko|Francúzska]]** má podobu zvislej trikolóry zloženej z modrého, bieleho a červeného pruhu. Pomer strán je 2:3. Biela farba nadväzuje na tradičnú bielu kráľovskú vlajku, červená a modrá sú farby Paríža.

## Dejiny
Vlajka Francúzka – známa trikolóra so zvislými pruhmi vo farbe modrej, bielej a červenej, pochádza z revolučného roku 1789. Spája farby Paríža (modrú a červenú) s bielou farbou bourbonskej monarchie. Kráľ Ľudovít XVI. si totiž na parížskej radnici pripevnil modročervenú parížsku kokardu na svoju bielu a ľud spojenie týchto farieb s nadšením uvítal (kokardy boli vtedy dôležitejšie ako vlajky). Najprv sa menilo tak poradie pruhov, ako aj ich poloha, ale po vyhlásení republiky upravil roku 1794 maliar J. L. David trikolóru z poverenia Konventu do dnešnej podoby.

Po Napoleonovom páde sa používala až do roku 1830 znovu biela vlajka kráľovská, potom však bola trikolóra opäť zavedená (ale ešte v roku 1848 sa krátko používali farby v poradí modrá, červená, biela). Zvislé pruhy mali najprv rovnakú šírku, ale pretože pri pohľade z diaľky sa v dôsledku rôznej intenzity jednotlivých farieb ako rovnaké nejavili, boli roku 1853 v námornej vlajke opticky vyvážené tak, že modrý pruh zaberal 30 %, biely 33 % a červený 37 % plochy listu (ich šírky boli v pomere 90:99:111). Tieto proporcie sú dodnes zachované u námornej a obchodnej vlajky, zatiaľ čo pruhy národnej vlajky majú od roku 1946 zase šírku rovnakú.

Francúzska vlajka inšpirovala svojimi farbami alebo vzorom priamo aj nepriamo celý rad iných vlajok nielen skôr (Haiti, Dominikánska republika, Nórsko, Paraguaj, Kostarika, Thajsko), ale aj celkom nedávno (niektoré z bývalých francúzskych kolónii v Afrike).

Francúzska vlajka sa používa aj ako jediná oficiálna vlajka vo francúzskych závislých územiach Mayotte, Réunion, Guadeloupe, Martinik, Francúzska Guyana, Saint Pierre a Miquelon, Nová Kaledónia a Francúzske južné a antarktické územia.

## Galéria

Súbor:Civil and Naval Ensign of France.svg|Francúzska námorná vlajka (pomer šírok 30:33:37) 
Súbor:Flag of Royalist France.svg|Vlajka Francúzskeho kráľovstva (pred rokom 1789 a z rokov 1814 – 1830)
Súbor:Pavillon royal de France.svg|Francúzska vlajka z čias monarchie
Súbor:Flag of France.svg|Vlajka Francúzska (1974 – 2020)


## Iné projekty

Francúzsko
Kategória:Francúzsko
Tamburello (zákruta)

thumb|Tamburello v roku 1992
**Tamburello** je zákruta, nachádzajúca sa na okruhu Autodromo Enzo e Dino Ferrari pri meste Imola. Po tragickej nehode Ayrtona Sennu v roku 1994 bola zákruta upravená na ľavo-pravo-ľavú šikanu, čím sa prejazd tejto časti okruhu stal bezpečnejší.

## Referencie

## Pozri aj
* Autodromo Enzo e Dino Ferrari

## Iné projekty

Kategória:Automobilové okruhy
Syntaktická skratka

**Syntaktická skratka** je symbol ktorý zastupuje nejakú zložitejšiu presne vymedzenú syntaktickú konštrukciu v jazyku logiky alebo teórie. Syntaktická skratka sama o sebe nie je súčastou jazyka ani abecedy, jej jedinou úlohou je sprehladniť komplikované zápisy a napomôcť tak ich zrozumiteľnosti.

## Príklad z výrokovej logiky
Jeden z možných prístupov k výstavbe výrokovej logiky vychádza z logických spojok implikácie \rightarrow a negácie \neg. Pri tomto prístupe sa jazyk, axiomatizácia a odvodzovacie pravidlá formulujú výhradne v reči týchto dvoch symbolov. To ale neznamená, že v tejto logike nie sú latentne prítomné koncepty konjunkcie, disjunkcie alebo ekvivalencie. Tak napríklad pre výroky \varphi a \textstyle\psi možno definovať ich konjunkciu ako syntaktickú skratku:
:\varphi\wedge\psi\,\Leftrightarrow_{\!_{\mathit{def}}}\neg(\varphi\rightarrow\neg\psi)
a ich dizjunkciu ako syntaktickú skratku:
:\varphi\vee\psi\,\Leftrightarrow_{\!_{\mathit{def}}}\neg\varphi\rightarrow\psi.
S pomocou týchto dvoch skratiek možno dalej definovať ekvivalenciu ako syntaktickú skratku:
:\varphi\leftrightarrow\psi\,\Leftrightarrow_{\!_{\mathit{def}}}(\varphi\rightarrow\psi)\wedge(\psi\rightarrow\varphi).

Napríklad taká jednoduchá, ľahko čitateľná a na prvý pohlad zrozumiteľná teoréma výrokovej logiky akou je komutativita  konjunkcie
:(p\wedge q)\leftrightarrow (q\wedge p)
by sa bez použitia skratiek písala
:\neg((\neg(p\rightarrow\neg q)\rightarrow \neg(q\rightarrow\neg p))\rightarrow\neg(\neg(q\rightarrow\neg p)\rightarrow \neg(p\rightarrow\neg q))).
V tomto zápise nie je vôbec vidiet myšlienku ktorú toto tvrdenie vyjadruje.

## Pozri aj
*Definícia

Kategória:Matematická logika
Vlajka Angoly

vpravo|náhľad|Vlajka Angoly

**Vlajka [[Angola|Angoly]]** má dva vodorovné pruhy, červený a čierny, uprostred vlajkového listu je žltý emblém, pozostávajúci zo segmentu ozubeného kolesa (s deviatimi zubami), mačety a päťramennej hviezdy. Červená farba je pripomienkou krvi angolčanov preliatej v dobe koloniálneho útlaku, v národne oslobodeneckom boji a v revolúcii. Čierny pruh symbolizuje africký kontinent. Ozubené koleso reprezentuje robotnícku triedu a priemyselnú výrobu, mačeta pripomína roľníctvo, poľnohospodársku výrobu i ozbrojený boj za slobodu a hviezda internacionalizmus a pokrok, ktorý je spojený s jednotou pracujúcich v priemysle a poľnohospodárstve. Päť cípov hviezdy reprezentuje jednotu, slobodu, spravodlivosť, demokraciu a pokrok. Žltá farba emblému predstavuje bohatstvo štátu.

Vlajka vychádza z vlajky národne oslobodeneckej organizácie MPLA (*Ľudové hnutie za oslobodenie Angoly*) a bola zavedená roku 1975.

## Galéria

Obrázok:Movimento_Popular_de_Libertação_de_Angola_(bandeira).svg|Vlajka hnutia MPLA


## Iné projekty

Angola
Kategória:Angola
Vlajka Talianska

náhľad|Vlajka Talianska

**Vlajka [[Taliansko|Talianska]]** - talianska trikolóra má zvislé pruhy vo farbe zelenej, bielej a červenej a bola odvodená z vlajky francúzskej, ktorej modrý pruh však bol nahradený pruhom zeleným (táto farba bola od francúzskej revolúcie považovaná za symbol slobody, rovnosti a nového politického poriadku). Stalo sa tak roku 1796, keď bola vytvorená lombardská národná garda a potom talianska dobrovoľnícka "lombardská" légia a farby vraj navrhol to  sám Napoleon, ktorý mal vo zvláštnej obľube práve zelenú (podobná trikolóra sa však objavila pri študentských demonštráciách v Bologni už roku 1795). V roku 1797 sa stala vlajkou republiky Cisalpinskej a roku 1802 Talianskej (premenenej v rokoch 1805 - 1814 na Talianske kráľovstvo), ktoré Napoleon zriadil. Reštaurácie sa dočkala roku 1848, kedy ju učinil sardínsky kráľ Viktor Emanuel II. svojou vlajkou a do jej stredu pridal znak savojského domu - biely kríž na červenom, modro lemovanom štíte. V tejto podobe sa trikolóra stala roku 1861 vlajkou zjednoteného Talianska; až v roku 1946, kedy sa krajina stala republikou, bol kráľovský znak z vlajky odstránený.

## Historické vlajky Talianska

Obrázok:Flag of the Repubblica Transpadana.svg|Vlajka republiky Transpadanskej (1796)
Obrázok:Flag of the Repubblica Cispadana.svg|Vlajka republiky Cispadanskej (1797)
Obrázok:Flag of the Repubblica Cisalpina.svg|Vlajka republiky Cisalpinskej (1798)
Obrázok:Flag of the Italian Republic (1802).svg|Vlajka Talianskej republiky za Napoleona (1802)
Obrázok:Flag of the Napoleonic Kingdom of Italy.svg|Vlajka Talianskeho kráľovstva za Napoleona (1805)
Obrázok:Flag of Italy (1861-1946).svg|Vlajka Sardínskeho kráľovstva (od roku 1861 "Talianskeho kráľovstva") zo Savojským erbom uprostred (1848)
Obrázok:Flag of Italy (1861-1946) crowned.svg|Štátna vlajka Talianskeho kráľovstva (1848)
Obrázok:Flag_of_the_Grand_Duchy_of_Tuscany_(1848).gif|Vlajka "Veľkovojvodctva Tuscany" počas Prvej talianskej vojny za nezávislosť (1848)
Obrázok:Flag of the Kingdom of the Two Sicilies (1848).svg|Vlajka kráľovstva Dvoch Sicílii (1848-1849)
Obrázok:Military flag of the Roman Republic (19th century).svg|vojnová vlajka Repubblica Romana(1849)
Obrázok:Flag of the Kingdom of the Two Sicilies 1860.gif|Vlajka kráľovstva Dvoch Sicílii (1860-1861) 
Obrázok:Flag of Italy.svg|Súbor:FIAV_defacto.pngSúbor:FIAV_historical.png20pxvlajka talianskej sociálnej republiky(od 23. september 1943do 30. november 1943)
Obrázok:War flag of the Italian Social Republic (1943-1944).png|Súbor:FIAV_normal.pngSúbor:FIAV_historical.png20pxvlajka armády talianskej sociálnej republiky (od 1. december 1943do 5. mája 1944)
Obrázok:War_flag_of_the_Italian_Social_Republic.svg|Súbor:FIAV_normal.pngSúbor:FIAV_historical.png20px*Bandiera di combattimento* v armáde talianskej sociálnej republiky(od 6. mája 1944do 3. mája 1945)


## Iné projekty

Taliansko
Kategória:Taliansko
Vlajka Andorry

náhľad|vpravo|Vlajka Andorry

**Vlajka [[Andorra (štát)|Andorry]]** má tri zvislé pruhy vo farbe modrej, žltej a červenej, uprostred je umiestnený andorrský znak s korunou. Jeho štít je rozštvrtený, v prvom bielom poli je žltá mitra a barla urgelského biskupa, v druhom, žltom, tri červené pruhy zo znaku grófov z Foix, v treťom, žltom, štyri červené pruhy zo znaku Katalánska (Andorrania sú katalánci) a v štvrtom, taktiež žltom, dva červené voly zo znaku grófov z Béarn. Andorra je totiž od r.1278 pod spoločnou ochranou urgelského biskupa a francúzskych grófov z Foix (ktorých r.1290 vystriedali grófi z Beárn, potom francúzska koruna, teraz francúzsky prezident). Pod erbom je latinská devíza „VIRTVS VNITA FORTIOR“ (JEDNOTA V ODVAHE ROBÍ SILNEJŠÍMI). Symbolika tejto spoločnej správy sa objavuje aj v zložení vlajky: modrá a červená farba je odvodená z vlajky francúzskej, žltá a červená z vlajky španielskej.

[vpravo|thumb|Vlajka Andorry vyvesená na balkóne domu v [Ordino]]
Prvá andorrská vlajka z roku 1806 mala dva horizontálne pruhy, žltý a červený (farby Foixov), ku ktorým v roku 1866 pribudol pruh modrý (návrh sa pripisuje Napoleonovi III.) a súčasne sa všetky tri pruhy dostali do zvislej polohy. Príležitostne sa objavuje vlajka s pruhmi v horizontálnej polohe i dnes, doplnená ešte grófskou korunou Foixov uprostred. Táto úprava býva označovaná za španielsku verziu andorrskej vlajky. Novšie sa uvádza, že modrá pripomína vlajku francúzsku, červená španielsku a žltá vatikánsku, pretože andorrské obyvateľstvo je katolícke.
vpravo|náhľad|Civilná vlajka Andorry

## Iné projekty

Andorra
Kategória:Andorra (štát)
Macko Uško

**Macko Uško** je poľský televízny seriál a kreslený film pre deti.

Macko Uško pôvodne vznikol v roku 1957 v detskom časopise. Jeho tvorcami boli spisovateľ Czesław Janczarski a ilustrátor Zbigniew Rychlicki. 

Televízny seriál sa začal nakrúcať v roku 1975. V slovenskom znení úspešne nahovoril všetky postavy Michal Dočolomanský.

## Originálny seriál vytvorili
* Režiséri: Lucjan Dembiński, Marian Kiełbaszczak, Dariusz Zawilski, Eugeniusz Ignaciuk, Jadwiga Kudrzycka, Eugeniusz Strus, Teresa Puchowska-Sturlis, Janusz Galewicz, Krystyna Kulczycka, Janina Hartwig 
* Scenár podľa rozprávok Česlava Janczarského: Janusz Galewicz, Łukasz Czerwiec, Jadwiga Kudrzycka, Janina Hartwig, Eugeniusz Ignaciuk, Marian Kiełbaszczak, Eugeniusz Strus 
* Kamera: Eugeniusz Ignaciuk, Stanisław Kucner, Leszek Nartowski, Piotr Jaworski, Bogdan Malicki 
* Hudba: Piotr Hertel

## Externé odkazy
* Múzeum Macka Uška (poľský jazyk) 

Kategória:Detské filmy a seriály
Kategória:Poľské kreslené seriály
Kategória:Televízne seriály z roku 1975
Kategória:Večerníčky
Zoznam psích článkov/D

Tento index bol automaticky vygenerovaný podľa tejto kategorizácie. Obsahuje **7** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## da
Dalmatínsky pesDansk-svensk gårdshund

## de
Dejiny psa

## di
Dirofilarióza

## dl
Dlhosrstý vipet

## do
Doberman

## du
Durič

Kategória:Zoznamy psích článkov
Zoznam psích článkov/B

Tento index bol automaticky vygenerovaný podľa tejto kategorizácie. Obsahuje **17** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ba
BamseBandogBaset (pes)

## be
Belgický ovčiakBernský salašnícky pes

## bi
BISBišon

## bí
Bígl

## bl
Blondi

## bo
Bo (pes)BOBBorderská kóliaBorderský teriérBoseronBoxer (pes)

## br
Bradáč (pes)

## bu
Bulteriér

Kategória:Zoznamy psích článkov
Zoznam psích článkov/Z

Tento index bol automaticky vygenerovaný podľa tejto kategorizácie. Obsahuje **4** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ze
Zeus (pes)

## zl
Zlatý retríver

## zo
Zoznam psích plemien

## zv
Zväz športovej kynológie Slovenskej republiky

Kategória:Zoznamy psích článkov
Zoznam psích článkov/N

Tento index bol automaticky vygenerovaný podľa tejto kategorizácie. Obsahuje **10** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ne
Nemecká dogaNemecký drôtosrstý stavačNemecký krátkosrstý stavačNemecký ovčiakNemecký pinčNemecký špicNemecký špic trpasličíNemecký špic veľkýNemecký špic vlčí

## no
Novofunlandský pes

Kategória:Zoznamy psích článkov
Barycentrum

náhľad|Pohyb Slnka okolo barycentra Slnečnej sústavy v rokoch 2000 až 2050, pozícia Slnka je k 19. jún 2025 pri 24. perihélium sondy Parker Solar Probe.

**Barycentrum** je v astronómii centrum hmoty dvoch alebo viacerých telies, ktoré sa obiehajú navzájom a je bodom, okolo ktorého tieto telesá obiehajú. Je to dôležitá koncepcia v oblastiach astronómie a astrofyziky. Vzdialenosť od stredu hmoty telesa k barycenteru sa môže vypočítať ako problém dvoch telies.

## Problém dvoch telies
Problém dvoch telies je úloha klasickej mechaniky, v ktorej je cieľom skúmať pohyb dvoch telies, ktoré navzájom interagujú. Príkladom môže byť obeh planét okolo Slnka.

V prípade dvoch telies vzdialenosť r1 od ťažiska primárneho telesa (hmotnosti m1) k barycenteru je daná:

:r_1 = a \cdot \frac{m_2}{m_1 + m_2} = \frac{a}{1 + \frac{m_1}{m_2}}

* r1 je vzdialenosť ťažiska telesa 1 k barycenteru
* a je vzdialenosť medzi ťažiskami oboch telies
* m1 a m2 sú hmotnosti oboch telies.

V nasledujúcej tabuľke sú uvedené niektoré príklady telies zo slnečnej sústavy. R1 je polomer centrálneho telesa, M⊕ hmotnosť Zeme.

## Problém ''n'' telies
náhľad|Barycentrum  slnečnej sústavy - vplyv planét (Slnko s barycentrom sú zobrazené v mierke, planéty sú znázornené schématicky)
Ak chcete vypočítať barycentrum Slnečnej sústavy a skutočný pohyb Slnka, stačí zvážiť pohyby štyroch veľkých planét (Jupiter, Saturn, Urán, Neptún). Príspevky všetkých ostatných planét, trpasličích planét atď. sú zanedbateľné. Ak by štyri obrie planéty boli na rovnej línii na tej istej strane Slnka, centrum hmoty Slnečnej sústavy by ležalo o viac ako 810 000 km nad povrchom Slnka, teda okolo 1,17 násobku polomeru Slnka nad jeho povrchom. V prípade ak sa vplyvy planét vzájomne vykompenzujú, bude barycentrum ležať pri ťažisku Slnka.

Barycentrum sústavy Zem-Mesiac; vzhľadom na pomer hmotností obidvoch telies (81:1) leží vnútri Zeme.

## Zdroje

Kategória:Mesiac
Kategória:Nebeská mechanika
Jozef Novák

**Jozef Novák** môže byť

* slovenský rímskokatolícky kňaz (1879 – 1917), národný buditeľ, pozri Jozef Novák (kňaz)
* slovenský heraldik a genealóg (1930 – 2024), pozri Jozef Novák (heraldik)

## Pozri aj
* Josef Novák

Novák, Jozef
Zväzok kandidáta tajnej spolupráce

**Zväzok kandidáta tajnej spolupráce** alebo **spis kandidáta tajnej spolupráce** je spis, ktorý zhromažďoval údaje previerkového charakteru na osobu, ktorá mala byť získaná ku spolupráci.

Kategória:Štátna bezpečnosť
Josef Augusta

**Josef Augusta** môže byť:

* český paleontológ a spisovateľ (1903 – 1968), pozri Josef Augusta (paleontológ)
* český hokejista a tréner (1946 – 2017), pozri Josef Augusta (hokejista)

Augusta, Josef
Zdeněk Burian

[right|thumb|Zdeněk Burian – pamätná tabuľa v [Kopřivnice|Kopřivnici]]
**Zdeněk Michael František Burian** (* 11. február 1905, Kopřivnice – † 1. júl 1981, Praha) bol český maliar a ilustrátor dobrodružných kníh. Do povedomia sa dostal najmä svojimi paleontologickými rekonštrukciami spoločne s profesorom Josefom Augustom. 
  
## Život
Jeho výtvarný talent si všimli už na základnej škole, ako štrnásťročného ho (na odporúčanie ilustrátora Jana Gotha a Maxa Švabinského) prijali na AVU v Prahe, priamo do druhého ročníka. Na škole vydržal ale len necelé dva roky a už v šestnástich rokoch sa začal živiť ako ilustrátor. Ilustroval predovšetkým dobrodružnú literatúru. Medzinárodné uznanie získa za rekonštrukcie vyhynutých zvierat a rastlín, ktorým sa venoval v spolupráci s poprednými odborníkmi. Napriek tomu bol značne v úzadí, pretože režimu sa, okrem iného, nepáčila jeho orientácia na západnú literatúru.

## Dielo
Burianovo dielo je veľmi rozsiahle, vytvoril 10 tisíc diel určených na reprodukciu (vtedy ilustrácie a obálky pre knihy a časopisy, v tomto čísle je obsiahnutá aj prevažná väčšina jeho „pravekého“ diela), navyše vytvoril ťažko zistiteľné množstvo (radovo stovky) diel v rámci takzvanej voľnej tvorby (tu možno rátať najrôznejši veci – od rozmerných olejov až po malé kresby obdivovateľom do pamätníkov či tie najjednoduchšie prípravné skice). Nebol experimentátor, zdokonaľoval iba svoju techniku, snažil sa, aby jeho dielo bolo prístupné každému. Ilustroval české vydania okolo 500 kníh (navrhol 600 knižných obálok), napríklad od autorov Foglara, Kiplinga, Londona, Maya, Štorcha alebo Verna. S paleontológom Josefom Augustom spolupracoval na mnohých paleontologických rekonštrukciách pravekých zvierat, najmä dinosaurov, a prispel tak k popularizácii tejto vednej disciplíny. Okrem toho namaľoval a ďalšie obrazy, hlavne portréty.

## Poštové známky
* obraz od Zdeňka Buriana na poštovej známke (Česká republika, 2005)

## Externé odkazy
* www.zdenekburian.cz – Múzeum Zdeňka Buriana, Štramberk
* Galerie
* www.zdenekburian.websndno.cz

Kategória:Narodenia v 1905
Kategória:Úmrtia v 1981
Kategória:Českí maliari
Kategória:Českí ilustrátori
Kategória:Paleontológia
Kategória:Českí skauti
Dusičnan draselný

**Dusičnan draselný** alebo **[[liadok]] draselný**  (KNO3) je draselná soľ kyseliny dusičnej. Je to iónová zlúčenina. Pridaný do potravín nesie označenie E252.

## Výroba

- zlúčením dusičnanu amónneho s hydroxidom draselným, alebo chloridom draselným:

:NH4NO3 (aq) + KOH (aq) → NH3 (g) + KNO3 (aq) + H2O (l)

:NH4NO3 (aq) + KCl (aq) → NH4Cl (aq) + KNO3 (aq)

- reakciou kyseliny dusičnej a hydroxidu, prípadne uhličitanu draselného. Táto reakcia je veľmi exotermická (uvoľňuje sa množstvo tepla):

:KOH (aq) + HNO3 → KNO3 (aq) + H2O (l)

## Vlastnosti
Pri teplote miestnosti má dusičnan draselný rombickú kryštálovú štruktúru, ktorá sa mení na klencovú pri 129&nbsp;°C. Pri teplotách nad 560&nbsp;°C sa dusičnan draselný rozkladá, pričom sa uvoľňuje kyslík:

:2 KNO3 → 2 KNO2 + O2

Pri izbovej teplote je len mierne rozpustný vo vode, pričom sa roztok značne ochladzuje. Rozpustnosť však rýchlo rastie so zvyšujúcou sa teplotou. Vodný roztok je takmer neutrálny, dosahuje pH 6,2 pri 14&nbsp;°C a 10% koncentrácii. Nie je veľmi hygroskopický, absorbuje okolo 0,03% vody pri 80% vlhkosti vzduchu počas viac ako 50 dní. Jeho jedovatosť, vyjadrená v LD50, je 3750 mg/kg.
Môže výbušne reagovať s redukčnými činidlami.

thumb|Krivka rozpustnosti dusičnanu draselného vo vode

## Použitie
* ako dusíkaté hnojivo (súčasť NPK), podobne ako dusičnan amónny (amonný liadok). Ako silné oxidačné činidlo je súčasťou mnohých pyrotechnických výrobkov (strelný prach, dymovnice). Pre vlastnosť, že na vzduchu nevlhne, sa používal v zmesi s dreveným uhlím a sírou ako čierny (strelný) prach.
* konzervačná látka v potravinách. Od stredoveku sa používal na konzervovanie soleného mäsa. V súčasnosti ho nahradila zmes dusičnanu a dusitanu sodného so soľou a cukrom, tzv. Rýchlosoľ, ktorá dodáva upravenému mäsu naružovelú farbu.
* ako silné oxidačné činidlo, ktoré sfarbuje plameň kahana do fialova pri plameňovej skúške prítomnosti draslíka. Používa sa v amatérskych raketách a dymovniciach

thumb|Dusičnan draselný a cukrová poleva

* urýchľovač prirodzeného rozkladu stromových pňov
* zložka niektorých zubných pást pre citlivé zuby
* ako antihypertenzívum (znižuje vysoký krvný tlak)

## Zdroj

## Iné projekty

Draselný
Kategória:Zlúčeniny draslíka
Kategória:Oxidačné činidlá
Kategória:Potravinárske aditíva
252
Pika (farba kariet)

**Pika** (♦️)je jedna zo štyroch farieb francúzskych hracích kariet. Pôvod slova prevzatý z francúzštiny **Pique (pichľavý)**

Bridžoví hráči ju zvyknú používať v mužskom rode *pik*. Piková farba je v bridži počas licitácie hierarchicky najvyššou farbou. Na tom istom stupni ju prevyšuje iba beztromfový záväzok.

V hre spades je piková farba automaticky tromfovou farbou.

## Kódy symbolu
**[[Unicode]]** — U+2660 a U+2664:
: ♠ ♤

**[[HTML]]** — *&amp;#9824;* a *&amp;spades;*:
: ♠


Obrázok:Bay laub.svg|*Zeleň* alebo *list* je ekvivalentný symbol v nemeckých kartách.


Kategória:Kartové hry
Artemis Fowl (film)

***Artemis Fowl*** je pripravované filmové zobrazenie prvého dielu z úspešnej série kníh z rovnakým názvom Artemis Fowl.

## Hlavné fakty
V roku 2002, v rozhovore s BBC, Colfer oznámil, že režisérom filmu bude Lawrence Guterman. Tento fakt sa neskôr ukázal ako nesprávny. Lawrence v skutočnosti film nerežíruje. V nedávnom rozhovore s AFC v roku 2007 Colfer oznámil nasledovné:

*Prerušovane som posledný rok pracoval na scenári s Jimom Sheridanom, írskym režisérom. Zachovali sme pointu knihy jedna a dva, ale ja som ešte chcel niečo filmové a veľkolepé, tak sme pridali veľký vzrušujúci záver. Žiadne nové charakteristiky, ale veľa nových prvkov. Naozaj sa mi páči príbeh a dúfame, že to vyjde už toto leto.* 

## Predpokladané Obsadenie

*Lara McDonell - Holly Short
*Ferdia Shaw - Artemis Fowl
*Nonso Anozie - Domovoi Butler
*Tamara Smart - Juliet Batler
*Josh Gad - Mulch Diggums

## Scenár
V auguste 2006 v Sunday Times uverejnili fakt, že na scenári prvého filmu už pracuje Jim Sheridan. Jim spolupracuje s autorom knihy.

## Vydanie
Film bol pôvodne naplánovaný na 9. augusta 2019 ale vydanie bolo odsunuté na 29. mája 2020, kedy bude vydaná vo formáte 2D, 3D a IMAX. Je možné, že bude uvedený aj v 4DX.

## Referencie

Kategória:Artemis Fowl